Sofija Adeno

**Sofija Marija Lorensa Adeno** (*Sophie Marie Laurence Adenot*; dzimusi ) ir Francijas kosmonaute, Gaisa un kosmisko spēku pulkvede, helikoptera pilote, inženiere.

## Dzīves gaitu sākums
Sofija Adeno piedzima  Burgundijas-Franškontē reģiona Njevras departamenta Konkursurluārā farmaceites Izabellas Adeno un notāra Ibēra Adeno ģimenē. Viņas māte no 2009. līdz 2017. gadam bija Nacionālās farmaceitu apvienības prezidente. Viņas bērnības iedvesmas avoti bija vectēvs, kurš dienēja Francijas Gaisa spēkos kā lidmašīnu mehāniķis, un kosmonaute Klodija Eņēra, pirmā franču sieviete kosmosā. Viņai spilgti palikusi atmiņā Eņēras 1996. gada lidojuma uz kosmosa staciju Mir tiešraide televīzijā.

## Izglītība
No 2001. līdz 2003. gadam Adeno studēja inženierzinātnes Aeronautikas un kosmosa augstākajā institūtā (*ISAE-SUPAERO*), specializējoties lidmašīnu un kosmosa kuģu lidojuma dinamikā, un 2004. gadā ieguva grādu.
Tajā pašā gadā viņa ieguva zinātņu maģistra grādu Masačūsetsas Tehnoloģiju institūtā (*MIT*). *MIT* studiju laikā viņa strādāja *Man-Vehicle Laboratory* un rakstīja maģistra darbu par to, kā vestibulārā sistēma pielāgojas mākslīgajai gravitācijai, veicinot centrifūgas treniņu attīstību astronautiem.

## Profesionālā darbība
Pēc studiju beigšanas Sofija Adeno vienu gadu strādāja par inženieri uzņēmumā *[[Airbus Helicopters]]* Mariņānā, kur nodarbojās ar helikopteru kabīņu projektēšanu, īpaši uzņēmuma modeļa *[[Airbus Helicopters H225|H225]]*.

## Militārais dienests
2005. gadā Adeno sāka militāro dienestu Francijas Gaisa spēkos.
Pēc helikoptera pilota apmācības pabeigšanas viņa tika norīkota uz *1/67 Pyrénées* helikopteru eskadriļu Kazo (*Cazaux*) gaisa bāzē, kur no 2008. līdz 2012. gadam pilotēja *[[Eurocopter EC725|Caracal]]* helikopterus meklēšanas un glābšanas misijās naidīgā vidē.

2012. gadā viņu pārcēla uz Viljakublē bāzēto Augstās pārvaldes transporta eskadriļu, kas ir atbildīga par valsts vadītāja, valdības ministru un ārvalstu delegāciju pārvadāšanu.

2017. gadā Adeno iestājās izmēģinātājpilotu skolā (*École du personnel navigant d'essais et de réception*), un 2018. gadā kļuva par pirmo sievieti helikopteru izmēģinātājpiloti Francijā.
Pēc tam, kad 2018. gadā absolvēja Impērijas izmēģinātājpilotu skolu (*Empire Test Pilots' School*) Apvienotajā Karalistē, viņa no 2019. līdz 2022. gadam strādāja par helikopteru izmēģinātājpiloti Kazo gaisa spēku bāzē Francijas Aizsardzības iepirkumu aģentūras pakļautībā. Līdz 2022. gadam viņa bija veikusi vairāk nekā 3000 lidojuma stundu, lidojot ar 22 dažādu tipu helikopteriem.

Adeno tika paaugstināta leitnanta pakāpē 2006. gada augustā, kapteiņa pakāpē — 2009. gadā, komandanta (analogs majoram) pakāpē — 2014. gada decembrī, pulkvežleitnanta pakāpē — 2020. gada jūnijā, un pulkveža pakāpē — 2023. gada jūlijā.

## EKA karjera
2008. gadā Adeno pieteicās Eiropas Kosmosa aģentūras astronautu programmā *European Astronaut Corps*, bet tika noraidīta.

2022. gada 23. novembrī Sofiju Adeno uzņēma EKA 5. astronautu grupā. Pēc pamata vispārējās kosmiskās sagatavošanas kursa 2024. gada 22. aprīlī viņai piešķīra EKA astronauta sertifikātu.

2025. gada 19. decembrī tika paziņots, ka Adeno ir iekļauta kosmosa kuģa *SpaceX Crew-12* apkalpē.

Sofijas Adeno pirmais kosmiskais lidojums sākās 2026. gada 13. februārī, ar kosmosa kuģi *[[SpaceX Crew-12]]* dodoties uz Starptautisko kosmosa staciju. Viņš bija 74. ekspedīcijas lidojuma inženiere.

Kosmisko lidojumu kopsavilkums:

## Ārējās saites

* Sophie Adenot *ESA* 
* Софи Мари Лоранс Адено astronaut.ru